CELEX: 32007R0166
Language: sk
Date: 2007-02-16 00:00:00
Title: Nariadenie Komisie (ES) č. 166/2007 zo 16. februára 2007 týkajúce sa zatriedenia určitých druhov tovaru do kombinovanej nomenklatúry

21.2.2007   
            
            
               SK
            
            
               Úradný vestník Európskej únie
            
            
               L 52/3
            
         
      NARIADENIE KOMISIE (ES) č. 166/2007
   zo 16. februára 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá interpretácie kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia uvedené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. februára 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 1930/2006 (Ú. v. EÚ L 406, 30.12.2006, s. 9).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Súprava doplnkov do kúpeľne predávaná v malom, pozostávajúca z:
                              
                                          —
                                       
                                       
                                          pohára,
                                       
                                    
                                          —
                                       
                                       
                                          misky na mydlo,
                                       
                                    
                                          —
                                       
                                       
                                          valcovitého držiaka na zubné kefky a
                                       
                                    
                                          —
                                       
                                       
                                          dávkovača tekutého mydla.
                                       
                                    Dávkovač tekutého mydla pozostáva z keramickej nádoby vybavenej plastovou pumpou. Ostatné predmety sú vyrobené z keramiky.
                              Všetky predmety majú rovnaký dizajn.
                              Slúžia na použitie ako doplnky do kúpeľne.
                              Pozri fotografiu (1)
                              
                           
                        
               
                  6912 00 50
               
               
                  Zatriedenie je určené všeobecnými pravidlami 1, 3b) a 6 pre interpretáciu kombinovanej nomenklatúry a znením kódov KN 6912 00 a 6912 00 50.
                  Doplnky do kúpeľne tvoria súpravu v zmysle všeobecného pravidla pre interpretáciu 3b).
                  Zatrieďuje sa podľa materiálu, keramika, ktorý súprave dáva jej podstatný charakter.
               
            
                  
                              2.
                           
                           
                              Výrobok sa skladá z:
                              
                                          —
                                       
                                       
                                          plastového záchodového sedadla s krytom,
                                       
                                    
                                          —
                                       
                                       
                                          elektromechanického prenosného rozprašovača a
                                       
                                    
                                          —
                                       
                                       
                                          elektrotepelného zariadenia.
                                       
                                    Výrobok vykonáva viacero funkcií ako ohrievanie vody, rozprašovanie vody a sušenie.
                           
                        
               
                  8516 79 70
               
               
                  Zatriedenie je určené všeobecnými pravidlami 1, 3c) a 6 pre interpretáciu kombinovanej nomenklatúry a znením kódov KN 8516, 8516 79 a 8516 79 70.
                  Ide o zložený výrobok, ktorý sa skladá z rôznych súčastí. Každá súčasť sa zatrieďuje do inej položky (sanitárne výrobky z plastov do položky 3922, elektromechanické rozprašovacie zariadenia pre domácnosť do položky 8509 a elektrotepelné zariadenia do položky 8516).
                  Ani jedna z týchto súčastí nedáva výrobku podstatný charakter.
                  Z tohto dôvodu sa výrobok v súlade so všeobecným pravidlom 3c) zatrieďuje do položky 8516 (posledná uvedená položka spomedzi položiek, ktoré rovnako prichádzajú do úvahy).
               
            
                  
                              3.
                           
                           
                              Prístroj pozostáva z:
                              
                                          —
                                       
                                       
                                          rozhlasového prijímača AM/FM,
                                       
                                    
                                          —
                                       
                                       
                                          7-kanálového zosilňovača,
                                       
                                    
                                          —
                                       
                                       
                                          digitálneho zvukového procesora,
                                       
                                    
                                          —
                                       
                                       
                                          videokonvertora a
                                       
                                    
                                          —
                                       
                                       
                                          diaľkového ovládania.
                                       
                                    Tento výrobok je určený na domácu zábavu prostredníctvom reprodukcie zvuku a obrazu.
                              Toto zariadenie dokáže prijímať signály z rôznych zdrojov (napr. DVD prehrávača, satelitného prijímača, kazetového prehrávača, videorekordéra).
                              Tieto zvukové signály sa pred zosilnením dajú dekódovať a previesť do digitálnych/analógových konvertorov.
                              Videosignály sú zosynchronizované so zvukovým signálom. Tiež ich možno zosilniť, čím sa dosiahne vyššia kvalita obrazu.
                           
                        
               
                  8527 99 00
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 k triede XVI a znením kódov KN 8527 a 8527 99.
                  V zmysle poznámky 3 k triede XVI je rozhlasový prijímač komponentom, ktorý vykonáva hlavnú funkciu kombinovaného prístroja.
                  Zosilnenie a spracovanie zvuku a synchronizácia a zosilnenie videa sa považujú za druhotné funkcie v porovnaní s funkciou rozhlasového prijímača.
                  V dôsledku toho sa kombinovaný prístroj zatrieďuje ako rozhlasový prijímač do kódu KN 8527 99 00.
               
            
                  
                              4.
                           
                           
                              Nové trojkolesové motorové vozidlo s piestovým vznetovým spaľovacím motorom a celkovou hmotnosťou vozidla presahujúcou 20 t.
                              Vozidlo tvorí šasi motorového vozidla s kabínou.
                              Pri uvádzaní vozidlo nie je vybavené dopravným konštrukčným zariadením alebo poľnohospodárskym strojom.
                           
                        
               
                  8704 23 91
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 ku kapitole 87 a znením kódov KN 8704, 8704 23 a 8704 23 91.
                  Šasi motorového vozidla s kabínou, na ktoré je možné namontovať rôzne druhy dopravného konštrukčného zariadenia alebo poľnohospodárske stroje (ktoré nevytvárajú celistvú mechanickú jednotku), nie je možné zatriediť do kapitoly 84.
                  Podľa poznámky 3 ku kapitole 87 sa zatrieďuje do položky 8704.
                  Pozri tiež vysvetlivky HS k položkám 8432, 8704 a 8705.
               
            
                  
                              5.
                           
                           
                              Nové trojkolesové motorové vozidlo s piestovým vznetovým spaľovacím motorom a celkovou hmotnosťou vozidla presahujúcou 20 t.
                              Vozidlo tvorí šasi s kabínou. Rozhadzovač pevných látok (pracovné zariadenie) na poľnohospodárske účely je namontované na šasi.
                              Vozidlo je možné používať aj na verejných komunikáciách.
                           
                        
               
                  8705 90 90
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením kódov KN 8705, 8705 90 a 8705 90 90.
                  Vozidlo nie je samohybný kolesový stroj položky 8432, pretože na šasi je možné namontovať viaceré pracovné zariadenia.
                  Pretože šasi motorového vozidla s kabínou a pracovným zariadením nevytvárajú celistvú mechanickú jednotku, dané vozidlo sa považuje za motorové vozidlo na osobitné účely položky 8705.
                  Pozri tiež vysvetlivky HS k položkám 8432 a 8705.
               
            
         
      
         (1)  Fotografia má len informačný charakter.